รัฐบาลไทย-ข่าวทำเนียบรัฐบาล-มติ ครม. 20 พ.ย.61 ที่เกี่ยวข้องกับกระทรวงศึกษาธิการ
วันพุธที่ 21 พฤศจิกายน 2561
มติ ครม. 20 พ.ย.61 ที่เกี่ยวข้องกับกระทรวงศึกษาธิการ
มติคณะรัฐมนตรี เมื่อวันที่ 20 พฤศจิกายน 2561 ในส่วนที่เกี่ยวข้องกับกระทรวงศึกษาธิการ 3 เรื่อง คือ เงินสวัสดิการเกี่ยวกับการศึกษาของบุตร การมอบอํานาจของผู้ดํารงตําแหน่งในสํานักงานปลัดกระทรวงศึกษาธิการ และการส่งเสริมการใช้ยางของหน่วยงานภาครัฐ
มติคณะรัฐมนตรีเมื่อวันที่20พฤศจิกายน2561ในส่วนที่เกี่ยวข้องกับกระทรวงศึกษาธิการ3เรื่อง คือเงินสวัสดิการเกี่ยวกับการศึกษาของบุตรการมอบอํานาจของผู้ดํารงตําแหน่งในสํานักงานปลัดกระทรวงศึกษาธิการ และการส่งเสริมการใช้ยางของหน่วยงานภาครัฐ
อนุมัติร่างพระราชกฤษฎีกาเงินสวัสดิการเกี่ยวกับการศึกษาของบุตร พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกาเงินสวัสดิการเกี่ยวกับการศึกษาของบุตร พ.ศ. .... โดยมีสาระสําคัญ ดังนี้
1. แก้ไขเพิ่มเติมให้สถานศึกษาของเอกชนหมายความว่า โรงเรียนตามกฎหมายว่าด้วยโรงเรียนเอกชนที่จัดการศึกษาในระบบโรงเรียนและให้รวมถึงโรงเรียนนานาชาติซึ่งจัดตั้งและเปิดดําเนินการในประเทศไทย
2. แก้ไขเพิ่มเติมให้เงินค่าเล่าเรียนหมายความว่า เงินค่าธรรมเนียมการเรียนหรือค่าธรรมเนียมต่าง ๆ ซึ่งสถานศึกษาของเอกชนเรียกเก็บตามอัตราที่ได้รับอนุมัติจากกระทรวงศึกษาธิการ หรือกระทรวงอื่นที่มีอํานาจหน้าที่ในทํานองเดียวกัน (แก้ไขเพิ่มเติมมาตรา 4)
3. ยกเลิกหลักการ กรณีการนับลําดับบุตรแฝดตามบทบัญญัติมาตรา 7 ตรี แห่งพระราชกฤษฎีกาฯ เนื่องจากปัจจุบันการนับลําดับการเกิดก่อนหลังของบุตรแฝดสามารถนับลําดับได้แน่ชัดจากวิทยาการทางการแพทย์ในปัจจุบัน
4. แก้ไขเพิ่มเติมให้กระทรวงการคลังกําหนดหลักสูตรการศึกษานอกเหนือจากหลักสูตรการศึกษาที่กําหนดไว้ในบทบัญญัติมาตรา 8 (1)–(5) แห่งพระราชกฤษฎีกาฯ ที่สามารถใช้สิทธิเบิกเงินสวัสดิการเกี่ยวกับการศึกษาของบุตรได้
5. กําหนดเพิ่มเติมให้บุตรของข้าราชการซึ่งมีตําแหน่งหน้าที่ประจําอยู่ในต่างประเทศ แต่บุตรได้ศึกษาอยู่ในสถานศึกษาในประเทศไทย สิทธิในการได้รับเงินสวัสดิการเกี่ยวกับการศึกษาของบุตรให้เป็นไปตามหลักเกณฑ์ ประเภท และอัตราที่บุตรศึกษาอยู่ในสถานศึกษาในประเทศไทย ตามมาตรา 8 แห่งพระราชกฤษฎีกานี้
อนุมัติร่างระเบียบ ศธ.ว่าด้วยการมอบอํานาจของผู้ดํารงตําแหน่งในสํานักงานปลัดกระทรวงศึกษาธิการให้แก่บุคคลอื่น พ.ศ. ....
คณะรัฐมนตรีมีมติอนุมัติในหลักการร่างระเบียบกระทรวงศึกษาธิการว่าด้วยการมอบอํานาจของผู้ดํารงตําแหน่งในสํานักงานปลัดกระทรวงศึกษาธิการ ให้แก่บุคคลอื่น พ.ศ. .... ตามที่กระทรวงศึกษาธิการเสนอ โดยได้ปรับปรุงระเบียบกระทรวงศึกษาธิการ ว่าด้วยการมอบอํานาจของผู้ดํารงตําแหน่งในสํานักงานปลัดกระทรวงศึกษาธิการให้แก่บุคคลอื่น พ.ศ. 2548 ดังนี้
1. แก้ไขตําแหน่งของผู้มอบอํานาจและผู้รับมอบอํานาจให้ปฏิบัติราชการแทนในสํานักงานปลัดกระทรวงศึกษาธิการ ให้สอดคล้องกับคําสั่งหัวหน้าคณะรักษาความสงบแห่งชาติ ที่ 19/2560 เรื่อง ปฏิรูปการศึกษาในภูมิภาคของกระทรวงศึกษาธิการ ลงวันที่ 3 เมษายน พุทธศักราช 2560
2. กําหนดระดับตําแหน่งของข้าราชการผู้รับมอบอํานาจต้องเป็นข้าราชการที่ดํารงตําแหน่งไม่ต่ํากว่าระดับชํานาญการพิเศษ หรือวิทยฐานะชํานาญการพิเศษในสํานักงานปลัดกระทรวงศึกษาธิการ
3. กําหนดให้ปลัดกระทรวงศึกษาธิการอาจมอบอํานาจให้เลขาธิการคณะกรรมการข้าราชการครู เลขาธิการสํานักงานส่งเสริมการศึกษานอกระบบและการศึกษาตามอัธยาศัย และเลขาธิการคณะกรรมการส่งเสริมการศึกษาเอกชน ปฏิบัติราชการแทนได้
4. กําหนดให้เลขาธิการคณะกรรมการข้าราชการครู เลขาธิการสํานักงานส่งเสริมการศึกษานอกระบบและการศึกษาตามอัธยาศัย และเลขาธิการคณะกรรมการส่งเสริมการศึกษาเอกชนอาจมอบอํานาจให้ข้าราชการตําแหน่งอื่นปฏิบัติราชการแทนได้
5. กําหนดให้ศึกษาธิการภาคอาจมอบอํานาจให้รองศึกษาธิการภาค ศึกษาธิการจังหวัด หรือข้าราชการที่ดํารงตําแหน่งไม่ต่ํากว่าระดับชํานาญการพิเศษ หรือวิทยฐานะชํานาญการพิเศษ ปฏิบัติราชการแทนได้
6. กําหนดให้ศึกษาธิการจังหวัดอาจมอบอํานาจให้รองศึกษาธิการจังหวัด หรือข้าราชการที่ดํารงตําแหน่งไม่ต่ํากว่าระดับชํานาญการพิเศษ หรือวิทยฐานะชํานาญการพิเศษ ปฏิบัติราชการแทนได้
รับทราบรายงานผลการดําเนินงานโครงการส่งเสริมการใช้ยางของหน่วยงานภาครัฐปี 2561
คณะรัฐมนตรีมีมติรับทราบและเห็นชอบตามที่กระทรวงเกษตรและสหกรณ์เสนอ เกี่ยวกับผลการดําเนินงานโครงการส่งเสริมการใช้ยางของหน่วยงานภาครัฐปี 2561ซึ่งเห็นชอบให้ส่วนราชการที่เกี่ยวข้องดําเนินการ ดังนี้
-ให้ส่วนราชการดังต่อไปนี้กระทรวงคมนาคม กระทรวงเกษตรและสหกรณ์ กระทรวงกลาโหม กระทรวงมหาดไทยกระทรวงศึกษาธิการกระทรวงทรัพยากรธรรมชาติและสิ่งแวดล้อมกระทรวงการท่องเที่ยวและกีฬา กระทรวงสาธารณสุข กระทรวงการพัฒนาสังคมและความมั่นคงของมนุษย์ กระทรวงยุติธรรม และกรุงเทพมหานครพิจารณาปรับแผนการปฏิบัติงานและแผนการใช้จ่ายงบประมาณประจําปี พ.ศ. 2562จากโครงการ/รายการ ที่ดําเนินการบรรลุวัตถุประสงค์แล้วและมีงบประมาณเหลือจ่าย และ/หรือรายการที่หมดความจําเป็น และ/หรือรายการที่คาดว่าจะไม่สามารถดําเนินการได้ทันภายในปีงบประมาณ พ.ศ. 2562 และพิจารณาจัดตั้งงบประมาณรายจ่ายประจําปีงบประมาณในปีถัดไป เพื่อให้มีการใช้ผลิตภัณฑ์ วัสดุ ครุภัณฑ์ สิ่งก่อสร้าง จากยางพาราเพิ่มมากขึ้น เช่น บล็อกยางปูพื้นภายนอกอาคาร (ทางเท้า สนามเด็กเล่น) ถนนงานยางพาราแอสฟัลต์ติกคอนกรีต และถนนงานดินซีเมนต์ผสมยางพารา เป็นต้น
- ให้กระทรวงคมนาคม กระทรวงมหาดไทยกระทรวงศึกษาธิการกระทรวงการท่องเที่ยวและกีฬา กระทรวงการพัฒนาสังคมและความมั่นคงของมนุษย์ กระทรวงยุติธรรม และกรุงเทพมหานครพิจารณาใช้ผลิตภัณฑ์ยางได้แก่ บล็อกยางปูพื้นภายนอกอาคาร (ทางเท้า สนามเด็กเล่น) บล็อกยางปูพื้นสนามฟุตซอล โดยประสานแจ้งความต้องการใช้ต่อการยางแห่งประเทศไทยเพื่อนํายางพาราภายใต้โครงการรักษาเสถียรภาพราคา ที่มีต้นทุนการเก็บรักษางบประมาณภาครัฐปีละ 120 ล้านบาท มาผลิตและส่งมอบให้ส่วนราชการที่เกี่ยวข้องภายในปีงบประมาณ 2562 ทั้งนี้ ให้เป็นไปตามระเบียบและมติคณะรัฐมนตรีที่เกี่ยวข้อง
- ให้ส่วนราชการดังต่อไปนี้กระทรวงสาธารณสุขกระทรวงศึกษาธิการกระทรวงการพัฒนาสังคมและความมั่นคงของมนุษย์ กระทรวงกลาโหม และกระทรวงเกษตรและสหกรณ์จัดหาผลิตภัณฑ์เครื่องนอนจากยางพาราเพื่อใช้ในภารกิจของหน่วยงานภายในปีงบประมาณ 2562 ซึ่งจากการสอบถามความต้องการเบื้องต้นจากหน่วยงานดังกล่าว พบว่ามีความต้องการใช้เครื่องนอนรวม 450,000 ชุด คิดเป็นวงเงินประมาณ 1,060 ล้านบาท ซึ่งจะใช้น้ํายางสดประมาณ 13,300 ตัน ดังนั้น เพื่อเพิ่มปริมาณใช้ยางและส่งเสริมการผลิตผู้ประกอบการขนาดกลางและขนาดย่อมที่มีศักยภาพ กระทรวงเกษตรและสหกรณ์จึงมีแนวคิดให้ส่วนราชการดังกล่าวใช้ผลิตภัณฑ์เครื่องนอนที่ผลิตจากยางพารา โดยให้การยางแห่งประเทศไทยเป็นหน่วยจัดหาผลิตภัณฑ์ดังกล่าว สําหรับค่าใช้จ่ายในการดําเนินการ ให้สํานักงบประมาณปรับแผนการจัดสรรของส่วนราชการดังกล่าวข้างต้น ให้การยางแห่งประเทศไทยเป็นผู้จัดหาและส่งมอบผลิตภัณฑ์เครื่องนอนตามความต้องการของหน่วยงานต่อไป
- เห็นชอบให้ยกเว้นการดําเนินการตามพระราชบัญญัติวิธีการงบประมาณ พ.ศ. 2561เพื่อให้ส่วนราชการดําเนินการโครงการส่งเสริมการใช้ยางของหน่วยงานภาครัฐปี 2561 ให้ต่อเนื่องต่อไป
Photoบัลลังก์ โรหิตเสถียร
Rewriter/Editorบัลลังก์ โรหิตเสถียร